Amsuqel yessemras akala n tsuqilt tasnilsant s usiwel i wayen yesɛan assaɣ ɣer ulnamek, anda ara t-id-naf yessexdam ireṭṭalen, d usnulfawal d tenfaliyin tukrifin. Anda ara t-naf iḥerrez anya n uglam n uḍris aɣbalu, maca ɣas akken yal yiwen yesɛa aɣanib-is, yewwi-d fell-as ur iseɛɛu ara tamuɣli-nni belli tasuqilt n unamek teɣleb tasuqilt tuskilt; imi ilaq ad isleḍ taɣulin n usemmi yemsetbaɛen (tussna, tasnaffukest, asusenatg).